Diari Oficial de la Generalitat Valenciana


Sumari del DOGV 6763, del 27-04-2012 (2012/3922)

Aprovació definitiva de l'expedient d'imposició i ordenació de quotes d'urbanització en la UE-3 de la Urbanització Pedralvilla.
-------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3922


Data del document
:   12-04-2012

Organisme emissor
:   Ajuntament d'Olocau

Tipus de document
:   Anunci

Descriptors 

:   * Olocau
    * pla d'urbanisme
    * administració local

Aprovació definitiva de l'expedient d'imposició i ordenació de quotes d'urbanització en la UE-3 de la Urbanització Pedralvilla. [2012/3922]  
El Ple de l'Ajuntament, en la sessió del dia 9 de març de 2012, va acordar l'aprovació definitiva de l'expedient d'imposició i ordenació de quotes d'urbanització en la UE-3 de la Urbanització Pedralvilla, segons el tenor literal següent:  
«Primer. Aprovar definitivament els documents tècnics, redactats a instàncies d'aquest ajuntament, per a la prossecució de les obres d'urbanització, en els quals es valoren i descriuen aquestes obres:  
- Memòria tècnica valorada de les obres d'urbanització que resten per executar.  
- Memòria tècnica valorada de les reparacions que és necessari realitzar en les obres i serveis fins ara executades per a la seua posada en funcionament.  
- Projecte d'imposició i ordenació de quotes urbanístiques.  
Segon. Aprovar definitivament la imposició de quotes d'urbanització dels propietaris afectats, i en conseqüència imposar i ordenar les liquidacions practicades per a la determinació dels seus elements necessaris, amb el detall que figura en el document d'imposició i ordenació de quotes i resumidament en els següents apartats:  
  
2.2.1. Cost previst:  
El cost previst d'execució de les indicades obres i reparacions és de tres-cents vuitanta-tres mil set-cents trenta-set euros i noranta-dos cèntims, IVA inclòs (383.737,92 €, IVA inclòs).  
2.2.2. Cost repercutit:  
El cost a repercutir entre els propietaris afectats, d'acord amb el detall que figura en l'expedient d'imposició i ordenació de quotes urbanístiques, és de cent cinquanta-vuit mil nou-cents dotze euros i quatre cèntims (158.912,04 €, IVA inclòs), resultat de deduir al cost especificat en el punt anterior l'import dels avals dipositats per l'anterior urbanitzador que han sigut executats i ingressats per aquest ajuntament.  
  
Aquesta quantitat té el caràcter de mera previsió, de tal manera que si, finalitzades les obres, el cost real fóra major o menor que el previst, es prendrà aquell a l'efecte de recalcular les quotes, i s'assenyalaran els obligats al pagament i es giraran les liquidacions que pertoquen.  
2.2.3. Mòdul de repartiment:  
S'estableix com a mòdul de repartiment el d'aprofitament urbanístic dels terrenys de cadascun dels propietaris afectats.  
2.2.4. S'estableix un període de pagament en 12 mesos, fraccionat en tres terminis quadrimestrals.  
Tercer. Donar trasllat d'aquest acord als serveis municipals corresponents.  
Quart. Procedir a la publicació d'aquest acord conforme al que es disposa en l'article 137 de la Llei Urbanística Valenciana».  
Cosa que es publica fent saber que contra aquesta resolució es podran interposar els recursos següents:  
Potestativament, el de reposició, en el termini d'un mes a partir de l'endemà de la notificació d'aquesta resolució, davant el mateix òrgan que l'haguera dictat, segons els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Recurs contenciós administratiu, davant el Jutjat Contenciós Administratiu de València, segons el que es disposa en l'article 8 de la Llei 29/1998, de 13 de juliol, reguladora d'aquesta jurisdicció, en el termini de dos mesos, comptats des de l'endemà de la recepció d'aquesta notificació. I en absència de resolució expressa del recurs de reposició potestatiu el termini serà de sis mesos a partir del dia següent a aquell en què, d'acord amb la seua normativa específica, es produïsca l'acte presumpte.  
No obstant això es podrà interposar qualsevol altre recurs que s'estime pertinent.  
  
Olocau, 12 d'abril de 2012.- L'alcalde: Antonio Ropero Morales.